Langeland

Langeland (dane: prononco [ˈlɑŋəlanʔ]) estas insulo de Danio en la Balta Maro. Ĝi estas parto de la regiono Suda Danio kaj konsistigas administran komunumon. La insula teritorio de 283 kvadrataj kilometroj sume longas ĉirkaŭ 62 kaj larĝas ĉirkaŭ 11 kilometrojn. La suda bordo de la insulo konsistigas parton de la limaro de la kila golfo, oriente de la orienta bordo etendiĝas la markolo Langelandsbelt, suda plilongigo de la Granda Belto. La 1-an de januaro 2015 sur la insulo sume vivis 12 432 loĝantoj, tio rezultiĝas loĝdenson de 44 homoj po kvadrata kilometro. La plej granda loĝloko sur la insulo estas Rudkøbing. Ekde administra reformo de 2007 la insulo samtempe ankaŭ estas politika komunumo, kiu ekestis el la antaŭaj komunumoj Rudkøbing, Sydlangeland (do "suda Langeland") kaj Tranekær.